Temeljem članka 96. stavka 3. i 4. Zakona o prostornom uređenju (NN 153/13, 65/17), dana 31. listopada 2017. godine, objavljuje se

JAVNA RASPRAVA

o Prijedlogu

I. Izmjena i dopuna Urbanističkog plana uređenja Radne zone Marišćina K-2 (UPU-3)

Javni uvid u Prijedlog I. Izmjena i dopuna Urbanističkog plana uređenja Radne zone Marišćina K-2 (UPU-3) (u daljnjem tekstu: Prijedlog plana) provest će se u periodu od 8.11. do 22.11. 2017.

U navedenom periodu za sve zainteresirane osobe osiguran je javni uvid u izloženi Prijedlog plana, u prostoru općinske uprave Općine Viškovo, Vozišće 3, Viškovo, u uredovno radno vrijeme i na službenim mrežnim stranicama Općine Viškovo.

Tijekom trajanja javnog uvida, upriličit će se javno izlaganje od strane stručnog izrađivača plana dana 14. studenog 2017.godine u 17,00 sati u Domu hrvatskih branitelja, Vozišće 3, Viškovo.

Za vrijeme trajanja javne rasprave, građani, pravne osobe i drugi sudionici u javnoj raspravi mogu:

- upisati primjedbe i prijedloge u Knjigu primjedbi i prijedloga koja se nalazi uz izloženI prijedlog plana

- dostaviti pisana i potpisana mišljenja, prijedloge i primjedbe na adresu Općine Viškovo, Vozišće 3, 51216 Viškovo

- dati usmene primjedbe i prijedloge u zapisnik za vrijeme javnog izlaganja.

Krajnji rok za dostavu pisanih mišljenja, prijedloga i primjedbi na Prijedlog plana je 22.11.2017. godine.

Primjedbe, prijedlozi i mišljenja moraju biti napisani čitko i razumljivo, uz ime i prezime, adresu i potpis podnositelja te dostavljeni u roku, u protivnom se neće uzeti u razmatranje.

Ako u određenom roku javnopravna tijela određena posebnim propisima koja su dala, odnosno trebala dati zahtjeve za izradu prostornog plana ne dostave pisano mišljenje, smatrat će se da je mišljenje dano.

KLASA: 350-01/16-01/05

URBROJ: 2170-09-06/05-17-15

VIŠKOVO, 31. listopada 2017. godine

Općinska načelnica:

Sanja Udović, dipl. oec., v.r.